George Arliss

George Arliss (født Augustus George Andrews 10. april 1868 i London, død 5. februar 1946 i London) var en engelsk skuespiller. Han vant Oscar for beste mannlige hovedrolle for rollen som Benjamin Disraeli i filmen Disraeli (1929). Han opptrådte også i The Man Who Played God fra 1922. I 1931 fikk han en rolle i Større enn kjærligheten.

 Liv og virke 
Arliss begynte sin karriere som skuespiller på britisk teater i 1887. I 1900 opptrådte han på West End i London med flere biroller. Arliss reiste til USA i 1901, og han bodde i Nord-Amerika i tjue år. Arliss begynte sin filmkarriere i USA med filmen The Devil (1921), etterfulgt av Disraeli og fire andre stumfilmer før han begynte med lydfilmer.

Arliss dukket ofte opp sammen med sin kone, Florence Arliss (1871–1950), som han var gift med fra 16. september 1899 til hans død. De hadde ingen barn, men Leslie Arliss, som var en kjent produsent og regissør er flere ganger blitt feilaktig referert til som sønnen til Arliss i enkelte oppslagsverk. Ekteparet var i London i 1939, og utbruddet av andre verdenskrig forhindret deres retur til Nord-Amerika.

Arliss har en stjerne på Hollywood Walk of Fame som ligger ved 6648 Hollywood Boulevard.

 Referanser 

 Eksterne lenker 


Kategori:Engelske skuespillere
Kategori:Stumfilmskuespillere
Kategori:Engelske dramatikere
Kategori:Oscar-vinnere (hovedrolle)
Kategori:Hollywood Walk of Fame
Kategori:Personer fra London